Държавен вестник, бр. 55, 2002 г., стр. 19

Б Р О Й  55
Д Ъ Р Ж А В Е Н   В Е С Т Н И К
С Т Р .  19
10. “Предприятие, което няма индустриална
структура и капацитет на производство” е пти-
цекланица, която обработва до 150 000 птици
годишно, транжорна, която обработва до 3 т
седмично, или кланица, която обработва до 20
единици животни седмично и до 1000 единици
годишно.
11. “Транспортни средства” са частите от
моторните и железопътните средства, самоле-
тите, трюмовете на кораби или контейнерите,
които пренасят товара по суша, въздух и вода.
12. “Опаковка” е използваният материал
или контейнер, когато е в пряк контакт с пряс-
ното месо.
13. “Материал за пакетиране” е вторият кон-
тейнер, в който се поставя опакованото пряс-
но месо.
14. “Партида” е количеството зайци, дивеч,
отглеждан във ферми, или прясното месо от тях,
описано във ветеринарномедицинското свиде-
телство или ветеринарния сертификат, който
придружава продуктите.
15. “Предлагане на пазара” е всяко държане
на склад или излагане с цел продажба, предла-
гане за продажба, продажба, доставка или вся-
какъв вид представяне, с изключение продаж-
бата на дребно.
16. “Събирателен пункт” е мястото, където
дивечът се съхранява в съответствие с хигиен-
ните изисквания на глава пета, преди да бъде
транспортиран до предприятието.
ЗАКЛЮЧИТЕЛНИ РАЗПОРЕДБИ
§ 2. Тази наредба се издава на основание чл. 60
от Закона за ветеринарномедицинската дейност.
§ 3. Изпълнението на наредбата се възлага
на генералния директор на НВМС.
За министър: Б. Боев
29982
НАРЕДБА № 19
от 15 май 2002 г.
за ветеринарно-санитарните изисквания към
отстреляния дивеч и при производството и
предлагането на пазара на месо от дивеч
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят:
1. ветеринарно-санитарните изисквания:
а) за одобряване на предприятия за произ-
водство на месо от дивеч;
б) към отстреляния дивеч;
в) при производството на месо от дивеч в
одобрени предприятия;
г) при предлагането на пазара на месо от
дивеч;
2. видовете контрол за спазване на изисква-
нията по т. 1.
(2) Наредбата не се прилага за:
1. малък брой неодран или неоскубан дивеч
и неизкормен дребен дивеч, който се доставя
директно от ловеца до потребителя или до ма-
газини за продажба на дребно;
2. малки количества месо от дивеч за директ-
на доставка до крайния потребител;
3. месо от дивеч, разфасовано и съхранява-
но в магазини за продажба на дребно или в
помещения, които обслужват тези магазини,
в които разфасоването и съхранението се из-
вършват с цел директна продажба на крайния
потребител;
4. трофеи, малък брой отстрелян дребен
дивеч или отделни животни едър дивеч, който
е пренасян от пътуващи в личните им превозни
средства, които не са предназначени за предла-
гане на пазара и не произхождат от страна или
район, в които са наложени мерките по чл. 23,
ал. 1, т. 5—7 от Закона за ветеринарномедицин-
ската дейност (ЗВД) (ДВ, бр. 42 от 1999 г.).
(3) Дейностите в обектите по ал. 2 подлежат
на контрол от органите на Държавния ветери-
нарно-санитарен контрол (ДВСК) и органите
на Държавния санитарен контрол (ДСК).
Чл. 2. (1) Ветеринарномедицинско разреши-
телно за дейност по реда на чл. 92 от на Пра-
вилника за прилагане на Закона за ветеринар-
номедицинската дейност (ППЗВД) се издава
на предприятията, които произвеждат месо от
дивеч, само ако отговарят на изискванията по
тази наредба.
(2) Предприятията, получили ветеринарно-
медицинско разрешително за дейност, се регис-
трират по реда на чл. 93 ППЗВД.
(3) В предприятията за производство на пряс-
но месо и прясно птиче месо се разрешава про-
изводство на месо от дивеч при условие, че:
1. са одобрени и за тази дейност по реда на
чл. 92 ППЗВД;
2. имат необходимото оборудване за тази цел;
3. при производството се спазват хигиенни-
те изисквания.
Г л а в а  в т о р а
ИЗИСКВАНИЯ КЪМ ПРЕДПРИЯТИЯТА ЗА
ПРОИЗВОДСТВО НА МЕСО ОТ ДИВЕЧ
Чл. 3. (1) Предприятията за производство на
месо от дивеч трябва да имат:
1. достатъчно голямо хладилно помещение
за приемане на дивеча;
2. помещение за преглед и за изкормване,
одиране и оскубване—когато тези дейности се
извършват в предприятието;
3. достатъчно голямо помещение за разфа-
соване и друга обработка—когато такава обра-
ботка се извършва в предприятието, снабдено с
подходящо оборудване за охлаждане и уреди за
измерване на температурата;
4. помещение за пакетиране и експедиция—
когато тези дейности се извършват в пред-
приятието и когато са изпълнени изисквания-
та по чл. 56; когато тези изисквания не са
спазени, трябва да има отделно помещение за
експедиция;